Arena (Hyvinkää)

Arena (alk. Hyvinkään Elävien Kuvien Teatteri, ruots. Hyvinge Lefvande Bilders Teater) oli elokuvateatteri Hyvinkään Siltakadulla. Elokuvateatteri aloitti toimintansa vuonna 1914 ja elokuvatoimintaa puurakennuksessa oli vuoteen 1985 asti, jolloin Hyvinkään kaupunki osti sen.https://www.hs.fi/kaupunki/hyvinkaa/art-2000006242818.html Hyvinkään Elävien Kuvien Teatterin toiminta alkoi kuitenkin jo vuonna 1908, ja Arenan rakennukseen teatteri muutti sen valmistuttua. https://www.hs.fi/kaupunki/hyvinkaa/art-2000006221835.html Arena-nimen elokuvateatteri sai jo vuonna 1925. Rakennuksessa oli alkuperäisiä taiteilija Jalmari Ruokokosken seinämaalauksia,https://www.hyvinkaa.fi/kaupunki-ja-hallinto/hyvinkaatietoa/historia/elokuvateatteri-arena/ jotka irrotettiin, konservoitiin ja siirrettiin Hyvinkään kaupungintaloon vuonna 2011. Arenan puurakennuksen rakennutti liikemies Kalle Saukkonen arkkitehti Oskari Kirkkarin piirustusten perusteella.https://www.hyvinkaakuvat.com/paikkasivut/siltakatu.htm

Arena oli yksi Suomen ensimmäisistä maaseudulle perustetuista elokuvateattereista ja yhä nykyään olemassa oleva Arenan rakennus on eräs vanhimmista säilyneistä tällaisten elokuvateattereiden edustajista Suomessa. Vuodesta 2007 alkaen Arenan rakennus on ollut yksityisomistuksessa.https://www.aamuposti.fi/paikalliset/3592997 

Lähteet

Luokka:Hyvinkään rakennukset ja rakennelmat
Luokka:Hyvinkään elokuvateatterit
Luokka:Suomen entiset elokuvateatterit